./data/phi1351/phi004/phi1351.phi004.perseus-lat2.xml
et comprimere coeptantem Cestium Gallum Syriae legatum varia proelia ac saepius adversa excepere  qui ubi fato aut taedio occidit, missu Neronis Vespasianus fortuna famaque et egregiis ministris intra duas aestates cuncta camporum omnisque praeter Hierosolyma urbis victore exercitu tenebat  proximus annus civili bello intentus quantum ad Iudaeos per otium transiit  pace per Italiam parta et externae curae rediere: augebat iras quod soli Iudaei non cessissent; simul manere apud exercitus Titum ad omnis principatus novi eventus casusve utile videbatur